stanford-oval/wikipedia huggingface dataset:
Gustav Ciamaga

Gustav Ciamaga (10. huhtikuuta 1930 London, Ontario, Kanada – 11. kesäkuuta 2011 Toronto, Ontario, Kanada) oli kanadalainen säveltäjä. Vaikka hänen tuotantoonsa kuuluu lukuisia muitakin kuin elektronisen musiikin teoksia, sisältyy useimpiin hänen 1960-luvun loppupuolen ja 1970-luvun teoksiinsa nauha. Hän myös kehitti yhteistyössä Hugh Le Cainen kanssa uusia laitteita elektronista musiikkia varten. Hänen teostensa joukossa ovat Curtain Raiser (sävelletty Louis Applebaumin kanssa, 1969) ja Solipsism While Dying (Lyric Arts Trion kantaesittämä, 1973). Hän myös teki vuonna 1969 tietokonesovituksen Brandenburgilaisesta konsertosta nro 1 (Johann Sebastian Bach). Ciamagan teoksia on esitetty Kanadassa, Yhdysvalloissa ja Euroopassa.
Ciamaga opiskeli vuosina 1951–1954 Länsi-Ontarion yliopistossa ja suoritti samanaikaisesti yksityisiä opintoja Gordon Delamontin johdolla. Vuosina 1954–1956 Ciamaga opiskeli Toronton yliopistossa sävellystä John Weinzweigin ja John Beckwithin johdolla; hän suoritti sävellys- ja musiikkitiedeopintoja myös Brandeisin yliopistossa Massachusettsissa, jossa hänen sävellysopettajinaan olivat Arthur Berger, Harold Shapero ja Irving Fine. Hän jatkoi opintojaan Massachusettsissa vuoteen 1963 saakka.
Ciamaga liittyi Toronton yliopiston musiikkitiedekunnan palvelukseen vuonna 1963, ja hänestä tuli elektronisen musiikin studion johtaja vuonna 1965. Vuodesta 1968 hän johti musiikin teorian ja sävellyksen jaosta. Hän työskenteli myös monissa eurooppalaisissa elektronisen musiikin studioissa ja toimi The Royal Conservatory of Musicin (Toronto) musiikkitiedekunnan dekaanina vuosina 1977–1984 sekä siirtymävaiheen rehtorina 1983–1984.
Grundtvigin kirkko

Läntinen julkisivu
Kirkon laiva, pohjoispuoli
Kirkon laiva, näkymä alttarille
Grundtvigin kirkko sijaitsee Bispebjergin kaupunginosassa Kööpenhaminassa Tanskassa. Erikoisen ulkonäkönsä ansiosta kirkko on yksi kaupungin kuuluisimmista.
Historia

Vuonna 1913 kirkon suunnittelijaksi valittiin kilpailussa arkkitehti Peder Klint. Ajatus kirkon rakentamisesta N. F. S. Grundtvig’n muistoksi oli saatu jo vuonna 1912. Ensimmäisen maailmansodan päättymisen jälkeen vuonna 1918 kaupunki valitsi rakennuspaikan Bispebjergistä, mutta kirkon peruskivi muurattiin vasta 8. syyskuuta 1921 Grundtvig’n 138-vuotissyntymäpäivänä.. Pääosa kirkosta rakennettiin vuosina 1921–1925, mutta sisätilojen ja ympäröivien rakennusten viimeistely jatkui vuoteen 1940 saakka, eikä Klint itse pystynyt viemään rakennushanketta päätökseen, vaan sen teki hänen poikansa Kaare Klint. Kirkko vihittiin käyttöön 8. syyskuuta 1940 kuningas Kristian X:n läsnä ollessa.
Arkkitehtuuri

Peder Klintin suunnittelema kirkko yhdistelee useita arkkitehtonisia tyylejä. Rakennuksen suunnitteluvaiheessa Klint oli tutustunut useisiin tanskalaiskylien kirkkoihin ja niiden rakennustekniikka, materiaalit ja koristelu innoittivat häntä. Klint yhdisti suunnitteluun myös modernin tiiliskiviekspressionismin geometrisia muotoja sekä klassisen goottilaisen arkkitehtuurin pystysuoria piirteitä. Pitkä puiden reunustama tie johtaa läpi Bispebjergin hautausmaan kohti kirkkoa ja sen ympärille geometrisesti sijoitettuja rakennuksia, mikä luo barokkimaisen vaikutelman.
Kirkon huomiota herättävin piirre on sen läntinen julkisivu, joka muistuttaa kirkon urkuja. Julkisivuun kuuluu myös 49 metriä korkea kellotorni. Kirkon torni yltää 49 metrin korkeuteen ja se on 35 metriä leveä sekä 76 metriä pitkä. Kirkossa on 1863 istumapaikkaa.
Aiheesta muualla

Kuvia tai muita tiedostoja aiheesta Grundtvigin kirkko Wikimedia Commonsissa
Kirkon kotisivut (tanskaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Grundtvig's Church
Käännös suomeksi
Get Your Wings

| Get Your Wings Aerosmith |
| --- | --- | --- |

Studioalbumin tiedot
 Äänitetty : 17. joulukuuta 1973 – 14. tammikuuta 1974
 Julkaistu: maaliskuu 1974
 Tuottaja(t): Jack Douglas, Ray Colcord, Bob Ezrin
 Tyylilaji: hard rock, bluesrock
 Kesto: 38.04
 Levy-yhtiö: Columbia Records
Aerosmithin muut julkaisut
| Aerosmith 1973 | Get Your Wings 1974 | Toys in the Attic 1975 |
Singlet albumilta Get Your Wings
 ”Same Old Song and Dance” Julkaistu: maaliskuu 1974  ”Train Kept a Rollin' (single edit)” Julkaistu: lokakuu 1974  ”S.O.S. (Too Bad)” Julkaistu: helmikuu 1975
Get Your Wings on amerikkalaisen hard rock -yhtye Aerosmithin toinen julkaistu albumi. Tämä on ensimmäinen Jack Douglasin tuottama albumi, Douglas tuotti myös yhtyeen neljä seuraavaa albumia.
Kappaleet

Same Old Song and Dance – 3.53 (säv. Joe Perry/Steven Tyler)
Lord of the Thighs – 4.14 (säv. Tyler)
Spaced – 4.21 (säv. Perry, Tyler)
Woman of the World – 5.49 (säv. Darren Solomon, Tyler)
S.O.S. (Too Bad) – 2.51 (säv. Tyler)
Train Kept A-Rollin' – 5.33 (säv. Tiny Bradshaw, Howard Kay, Lois Mann)
Seasons of Wither – 5.38 (säv. Tyler)
Pandora's Box – 5.43 (säv. Joey Kramer, Tyler)
Tekijät > Kokoonpano

Tom Hamilton – basso
Joey Kramer – lyömäsoittimet, rummut, laulu
Joe Perry – akustinen kitara, sähkökitara, laulu, lyömäsoittimet
Steven Tyler – akustinen kitara kappaleessa 7, basso, harmonikka, lyömäsoittimet, piano kappaleissa  2 ja 8, koskettimet, laulu
Brad Whitford – sähkökitara
Tekijät > Muut muusikot

Michael Brecker – saksofoni kappaleissa 1 ja 8
Randy Brecker – trumpetti kappaleessa 1
Stan Bronstein – saksofoni kappaleissa 1 ja 8
Jon Pearson – pasuuna kappaleessa 1
Ray Colcord – koskettimet kappaleessa 3
Tekijät > Tuotanto

Tuottaja: Jack Douglas ja Ray Colcord The Record Plantissa
Toinen tuottaja: Bob Ezrin
Tekniikka: Jack Douglas, Jay Messina, Rod O'Brien
Ohjaus: David Krebs, Frank Connolly, Steve Leber
Masteroinnin tuottaja: Don DeVito
Masterointi: Vic Anesini
Pakkauksen design: Lisa Sparagano, Ken Fredette
Still Life valokuvaus: Jimmy Ienner, Jr.
Still Life design: Leslie Lambert
Taiteellinen valvoja: Joel Zimmerman
Listasijoitukset

Albumi
| Vuosi | Lista | Sijoitus |
| --- | --- | --- |
| 1975 | Billboard Pop Albums | 74 |
Sertifikaatiot

| Organisaatio | Sertifikaatio | Päiväys |
| --- | --- | --- |
| RIAA – USA | Kulta | 18. huhtikuuta 1975 |
| CIA – Kanada | Kulta | 1. marraskuuta 1976 |
| CRIA – Kanada | Platina | 1. toukokuuta 1979 |
| RIAA – USA | Platina | 21. marraskuuta 1986 |
| RIAA – USA | 2X Platina | 21. marraskuuta 1986 |
| RIAA – USA | 3X Platina | 26. helmikuuta 2001 |
Hangon seurakuntayhtymä

Hangon kirkko on rakennettu alun perin punatiilestä uusgoottilaiseen tyyliin. Kirkko tyyli muutettiin rappauksen yhteydessä vuonna 1953.
Suomen eteläisimmässä kärjessä sijaitsee Hangon seurakuntayhtymä, johon kuuluvat Hangö svenska församling ja Hangon suomalainen seurakunta. Seurakuntayhtymä kuuluu Espoon hiippakuntaan ja Lohjan rovastikuntaan. Seurakunta on perustettu vuonna 1874. Vuonna 1962 tehtiin seurakuntajako, jolloin syntyivät Hangon suomalainen seurakunta ja Hangö svenska församling.
Hangon seurakuntayhtymä hoitaa muun muassa alueen seurakuntien kirkollisverotusta, tulojen jakoa ja kirjanpitoa. Yhtymän tehtävänä on hoitaa myös hautausmaita ja kiinteistöjä.
Kirkot

Seurakuntayhtymään kuuluu kaksi kirkkoa, Hangon kirkko (rakennettu vuonna 1892) ja Lappohjan kirkko (rakennettu vuonna 1913). Lisäksi yhtymällä on kolme kappelia.
Hangon kirkkoon mahtuu noin 400 henkeä ja se toimii osana tiekirkkoverkkoa.
Harmaahuuhkaja

| Harmaahuuhkaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Huuhkajat Bubo
Laji::  coromandus
Kaksiosainen nimi
 Bubo coromandus  Latham, 1790 
Katso myös
   Harmaahuuhkaja Wikispeciesissä   Harmaahuuhkaja Commonsissa 
Infobox OKNimi-testi OKIUCN-testi OK: 
Harmaahuuhkaja (Bubo coromandus) on pöllöihin kuuluva lintu, jonka asuinaluetta ovat  Bangladesh, Kiina, Intia, Malesia, Myanmar, Nepali, Pakistan ja Thaimaa.
Harmaahuuhkaja on melko suurikokoinen, sen ruumiin pituus on 48–53 cm.
Harmaahuuhkaja esiintyy runsasvetisillä ja metsäisillä alueilla. Se suosii mangometsiä sekä tamarindi- ja muita tiheälehtisiä puita. Se on paikkalintu, ja parit usein asuvat samassa metsässä vuosi vuoden jälkeen.
Pesimäkausi on marraskuusta huhtikuuhun.
Lintu tekee pesän risuista suuren puun rungon haaraan mieluiten lähelle vettä ja usein ihmisasutuksen lähelle.
Haaga Instituutin ammattikorkeakoulu

| Haaga Instituutin ammattikorkeakoulu |
| --- | --- |

Perustettu:  1991
Hallintomuoto:  säätiö
Rehtori:  Antti Halli
Toimipaikat:  Helsinki, Heinola
Toimitilat:  Haaga Instituutti, Helsingin liiketalousinstituutti, Malmin liiketalousinstituutti ja Vierumäen liikuntainstituutti
Opiskelijamäärä:  4 000
Kotisivu:  haaga.fi
Haaga Instituutin ammattikorkeakoulu oli yksityinen, palvelualoihin erikoistunut ammattikorkeakoulu, joka sijaitsi Helsingissä. Se perustettiin aiempien oppilaitosten, esimerkiksi Hotelli- ja ravintolaopiston, pohjalta vuonna 1991. 1. tammikuuta 2007 Haaga Instituutin ammattikorkeakoulu lakkasi toimintansa, kun se yhdistyi Helsingin Liiketalouden ammattikorkeakoulun (Helia) kanssa Haaga-Helia ammattikorkeakouluksi. Uudessa oppilaitoksessa on noin 10 000 opiskelijaa ja noin 600 henkilökunnan jäsentä.[lähde? ]
Koulutusohjelmat

Tradenomi
Liikunnanohjaaja
Restonomi
Degree Programme in Hotel, Restaurant and Tourism Management
Degree Programme in International Business
Degree Programme in Sports and Leisure Management
Aiheesta muualla

HAAGA-HELIA ammattikorkeakoulu
Harmaajuurekas

| Harmaajuurekas |
| --- | --- |

Uhanalaisuusluokitus
 
Suomessa::  Elinvoimainen
 
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Agaricales
Heimo::  Omphalotaceae
Suku::  Säiejuurekkaat Rhodocollybia
Laji::  asema
Kaksiosainen nimi
 Rhodocollybia asema  (Fr.) Bendiksen & Dima. 
Infobox OKNimi-testi OK: 
Harmaajuurekas (Rhodocollybia asema) on Omphalotaceae-heimoon kuuluva sienilaji. Sitä on vaihtelevasti pidetty joko omana lajinaan tai valkoviirujuurekkaan (Rhodocollybia butyracea) muotona tai muunnoksena (Rhodocollybia butyracea f. asema tai Rhodocollybia butyracea var. asema). Harmaajurekkaan ja valkoviirujuurekkaan välillä on kuitenkin useita morfologisia ja ekologisia eroja. Vuonna 2021 julkaistun molekyylifylogeneettisen tutkimuksen mukaan harmaa- ja valkoviirujuurekas ovat selkeästi kaksi eri lajia.
Harmaajuurekas kasvaa alkutalveen saakka. Se on usein valkoviirujuurekasta pienempi, matalampi ja sen lakki on vaaleanharmaa ja kosteusmuuntuva. Harmaajuurekas voi harvoin olla myös albiino. Ruokasieneksi käytettäessä se on osattava erottaa syötäväksi kelpaamattomasta isojuurekkaasta (Clitocybula platyphylla), joka on sitä kookkaampi, rusehtavan harmaa ja voimakkaasti säikeinen. Toinen näköislaji on kalpeajuurekas (Gymnopus dryophilus), joka on harmaajuurekkaan tavoin syötävä.
Gissey-sur-Ouche

| Gissey-sur-Ouche |
| --- | --- |
 Kunnantalo
 vaakuna
 Gissey-sur-Ouche
 Koordinaatit: 47°15′51″N, 4°46′06″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Dijon
Pinta-ala:  
 – Kokonaispinta-ala:  14,5 km²
Korkeus:  287 - 578 m
Väkiluku (2018):  354 
 – Väestötiheys:  24 as./km²
Kunnan numero:  21300
Infobox OKVirheellinen NIMI-arvo: 
Gissey-sur-Ouche on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Ouchejoen varrella, noin 26 kilometriä Dijonin kaupungista länteen.
Kunnan keskustassa on 1100-luvulla rakennettu Neitsyt Marian syntymän kirkko. Kirkkoa muutettiin 1500- ja 1800-luvuilla. Tuolloin kellotornin tuffitorni korvattiin liuskekivitornilla, jota kehystää neljä pyramidionia. Ouchejoen ylittävä holvisilta on peräisin 1800-luvulta.
Neitsyt Marian syntymän kirkko
Ouchejoen ylittävä silta
Aiheesta muualla

Kuvia tai muita tiedostoja aiheesta Gissey-sur-Ouche Wikimedia Commonsissa
Grotesk

Ravintola Grotesk.
Grotesk on ruoka- ja seurusteluravintola Helsingin Kaartinkaupungissa. Sen perustivat vuonna 2007  Tommi Tuominen, Paul Hickman ja Teemu Aura. Sillä on erinomaisesta hinta-laatusuhteesta kertova Michelinin Bib Gourmand -maininta.
Grotesk-ravintolan kulmabaari valittiin vuonna 2009 Suomen kuudenneksi parhaaksi baariksi Viisi tähteä -verkkolehden äänestyksessä.
Aiheesta muualla

Groteskin verkkosivut
Hannu Saarelainen

Hannu Saarelainen (4. heinäkuuta 1944 – 1. toukokuuta 1992) oli voimanoston maailmanmestari vuodelta 1982 ja Suomen menestyneimpiä voimanostajia. Hänen ennätyksensä 110-kiloisten penkkipunnerruksessa oli 247,5 kiloa, vuodelta 1982.
Urallaan Saarelainen otti vuosina 1975–1984 yhteensä 16 arvokisamitalia. MM-tasolla hän saavutti yhden kullan, viisi hopeaa ja neljä pronssia sekä EM-tasolla kaksi kultaa, kaksi hopeaa ja kaksi pronssia. SM-kultaa hän voitti viisitoista kertaa.
Saavutukset

Voimanosto:
MM-kilpailut:
EM-kilpailut
PM-kilpailut
SM-kilpailut
Gălăbovo

| Gălăbovo (Гълъбово) |
| --- | --- |
 Etualalla kivihiilivoimalaitos Maritsa Iztok.
 Gălăbovo
 Koordinaatit: 42°8′N, 25°51′E 
Valtio:  Bulgaria
Alue:  Stara Zagora
Hallinto:  
 – Asutustyyppi:  Kunta
Pinta-ala:  
 – Kokonaispinta-ala:  348,9 km²
Väkiluku (2010):  8 425
 – Väestötiheys:  24,1 as./km²
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Gălăbovo (bulg. Гълъбово) on kaupunki Stara Zagoran alueella eteläisen Bulgarian keskiosassa. Asukkaita kaupungissa on 8 425, joista naisia on 4 177 ja miehiä 4 248 (31.12.2010).
Balkanin suurin energiantuotantolaitos Maritsa Iztok sijaitsee Gălăbovon kunnan alueella.
Harriet Martineau

Harriet Martineau
Harriet Martineau (1802–1876) oli englantilainen kirjailija ja filosofi, joka tunnettiin omana aikanaan toimittajana, poliittisen taloustieteen tutkijana, abolitionistina ja feministinä[lähde? ].
Martineau käänsi Auguste Comten teoksia englanniksi. Vuonna 1838 valmistunut käsikirjoitus How to Observe Morals and Manners oli varhainen tutkielma sosiologian tutkimusmenetelmistä. Martineauta on kutsuttu sosiologian äidiksi. Sosiologian perustajana tunnetaan Auguste Comte, sillä Martineaun uraa tutkijana haittasi paitsi kuurous myös se, ettei hän naisena voinut hankkia oppiarvoa aikansa yhteiskunnassa.[lähde? ]
Martineau matkusteli Pohjois-Amerikassa, myöhemmin Itämailla. Paitsi kertomuksia, matkakuvauksia, opettavaisia köyhäinhoitoa ja koulua koskevia teoksia, hän julkaisi pääteoksinaan Illustrations of political economy (1832–1834), Eastern life, present and past (1846), History of England during the thirty years’ peace (1849–1850), Household education (1849). Martineau on muun muassa vapaasti mukaillut Auguste Comten teoksen Philosophie positive. Hänen omaelämäkertansa Memorials of Harriet Martineau julkaistiin postuumisti 1877.
Martineaun veli oli filosofi James Martineau.
Aiheesta muualla

Kuvia tai muita tiedostoja aiheesta Harriet Martineau Wikimedia Commonsissa
Gunnisonin piirikunta

Gunnisonin piirikunta (engl. Gunnison County) on Yhdysvaltojen Coloradon osavaltiossa sijaitseva piirikunta. Vuonna 2019 väkiluvuksi arvioitiin 17 462.. Sen pinta-ala on 8 400 neliökilometriä. Piirikunnan hallintokeskus ja suurin kaupunki on Gunnison.
Väestö

Piirikunnan asukkaista 87,4 prosenttia on valkoisia ja 9,12 prosenttia latinalaisamerikkalaisia. 98 prosenttia asukkaista on Yhdysvaltain kansalaisia. Piirikunnan väestön keski-ikä on 34,5 vuotta.
Kuvia piirikunnasta

Piirikunnan oikeustalo.
Treasure Mountain.
Aiheesta muualla

Kuvia tai muita tiedostoja aiheesta Gunnisonin piirikunta Wikimedia Commonsissa
Gălăb Donev

| Gălăb Donev> Гълъб Донев |
| --- | --- |

Bulgarian pääministeri
 2.8.2022–6.6.2023  
Presidentti:  Rumen Radev
Edeltäjä:  Kiril Petkov
Seuraaja:  Nikolai Denkov
Henkilötiedot
Syntynyt: 28. helmikuuta 1967 (ikä 57) Sofia, Bulgaria
Tiedot
Puolue:  sitoutumaton
Gălăb Spasov Donev (bulg. Гълъб Спасов Донев, s. 28. helmikuuta 1967) on bulgarialainen poliitikko, joka on toiminut Bulgarian pääministerinä 2. elokuuta 2022 lähtien. Aiemmin hän toimi työ- ja sosiaalipolitiikan ministerinä Stefan Janevin hallituksessa. Hän on rahoituksen, oikeuden ja sosiaalipolitiikan asiantuntija ja hänellä on myös armeijatausta.
Harriet Hageman

| Harriet Hageman |
| --- | --- |

Yhdysvaltain edustajainhuoneen jäsen Wyomingin vaalipiiristä
 3. tammikuuta 2023 –  
Edeltäjä:  Liz Cheney
Henkilötiedot
Syntynyt: 4. syyskuuta 1962 (ikä 62) Fort Laramie, Wyoming, Yhdysvallat
Puoliso:  John Sundahl
Tiedot
Puolue:  republikaanit
Aiheesta muualla
www.hagemanforwyoming.com
Harriet Maxine Hageman (s. 18. lokakuuta 1962 Fort Laramie, Wyoming) on yhdysvaltalainen juristi ja republikaanipoliitikko. Hän on edustanut Wyomingin vaalipiiriä Yhdysvaltain edustajainhuoneessa vuodesta 2023 lähtien voitettuaan paikan vuoden 2022 vaaleissa. Hageman voitti istuvan republikaaniedustaja Liz Cheneyn republikaanien esivaaleissa ja näin voitti puolueensa ehdokkuuden. Cheney oli menettänyt kannatustaan puolueensa keskuudessa kritisoituaan entistä presidentti Donald Trumpia.
Aiheesta muualla

Hagemanin edustajainhuonesivut (englanniksi)
Güzelyurtin alue

| Güzelyurtin alue Güzelyurt İlçesi> Alue |
| --- | --- |
 Koordinaatit: 35°12′N, 33°01′E 
Valtio:   Kypros
Hallintovallan käyttäjä (de facto):   Pohjois-Kyproksen turkkilainen tasavalta
Hallinto:  
 – hallinnollinen keskus:  Güzelyurt
Pinta-ala:  381 1 km²
Väkiluku (2011):  30 037 1
Güzelyurtin alue (turk. Güzelyurt İlçesi) on yksi Pohjois-Kyproksen turkkilaisen tasavallan kuudesta alueesta. Sen pinta-ala on noin 381 neliökilometriä ja väkiluku 30 037 (2011). Alueen hallinnollinen keskus on Güzelyurt, kreikkalaisittain Mórfou.
Güzelyurtin alue kuuluu de jure Kyproksen tasavallan Nikosian alueeseen. Se muodostaa läntisimmän osan Pohjois-Kyproksen vallassa olevasta Nikosian alueen osasta.
Lefken alue erotettiin omaksi alueekseen Güzelyurtin alueesta vuonna 2016. Sen väkiluku oli vuonna 2011 noin 11 091, mikä tekisi jäljelle jääneen Güzelyurtin alueen väkiluvuksi saman vuoden tilastoinnilla noin 18 946.
Gustav Donner

Gustav Adolf Donner (6. marraskuuta 1902 Nürnberg, Saksa – 26. helmikuuta 1940 Yläsommee, Viipurin maalaiskunta) oli suomalainen historioitsija.
Donnerin vanhemmat olivat filosofian tohtori Joakim Otto Evert Donner ja Emilia Maria Matilda Ekman. Hän pääsi ylioppilaaksi Djursholmin yhteiskoulusta Ruotsissa 1921 ja opiskeli Helsingin yliopistossa valmistuen filosofian kandidaatiksi 1925, maisteriksi 1927, lisensiaatiksi 1929 ja tohtoriksi 1932. Ulkomaan opintomatkoja Donner teki Saksaan ja Italiaan 1927, Tallinnaan 1929, 1930 ja 1931, Saksaan, Ranskaan ja Italiaan 1931 ja Italiaan 1932.
Donner toimi Åbo Akademin yleisen historian dosenttina 1932–1940. Hän työskenteli johtajana Wilh. Bensow Oy:ssä vuodesta 1935 alkaen. Donner oli 1932–1935 Finlands svenska studentkårers förbundin puheenjohtaja ja 1931–1935 Arbetets vänner-yhdistyksen puheenjohtaja.
Donner hankki 1930-luvun lopulla enemmistön Oy Strengberg Ab:sta Ab Atla -yhtiönsä kautta.
Reservin vänrikki Donner, joka oli suorittanut asevelvollisuutensa 1925-1926, toimi talvisodassa ensin Koivistolla KTP 4:n joukkueenjohtajana ja sitten JR 10:ssä komppanianpäällikkönä. Hän kaatui 25. helmikuuta 1940 Yläsommeella saatuaan kranaatin sirpaleen päähänsä.
Donner harrasti yleisurheilua, jossa hän sai 4 × 400 metrin viestijuoksussa vuonna 1925 Helsingin IFK:n joukkueessa SM-kultaa Suomen-ennätysajalla.
Teoksia

Das Kaisermanifest an die ostbaltischen Völker vom März 1224. 1928
Castrum Bragantium. Estratto dall'Archivo storico italiano. Serie VII; vol. XI: 1. Leo S. Olschki, Firenze 1929
Kardinal Wilhelm von Sabina, bischof von Modena 1222-1234 : Päpstlicher legat in den nordischen ländern, väitöskirja.Commentationes humanarum litterarum 2, 5.  Finska vetenskapssocieteten, Helsingfors 1929
Kampen om Fresearvet: processmakare och våldsmän i Norden under 1400-talet. Schildt, Helsingfors 1930
Striden om arvet efter köpmannen Jakob Frese, 1455-1510. Schildt, Helsingfors 1930
Harmaajalkatikutaku

| Harmaajalkatikutaku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset Sciuromorpha
Heimo::  Oravat Sciuridae
Alaheimo::  Varsinaiset oravat Sciurinae
Tribus::  Marmotini
Suku::  Maaoravat Tamias
Laji::  canipes
Kaksiosainen nimi
 Tamias canipes  (V. Bailey, 1902) 
Katso myös
   Harmaajalkatikutaku Wikispeciesissä   Harmaajalkatikutaku Commonsissa 
Infobox OKVirheellinen NIMI-arvoIUCN-testi OK: 
Harmaajalkatikutaku (Tamias canipes eli Neotamias canipes) on maaoravien sukuun kuuluva jyrsijä. Se on kotoperäinen New Mexicon ja Texasin osavaltiossa, Yhdysvalloissa. Sen luonnollinenmukainen elinympäristö on lauhkeat metsät. Suomen Lajitietokeskuksen ylläpitämän laji.fi -palvelun mukaan lajin suomenkielinen nimi on harmaajalkatikutaku.
Aiheesta muualla

ITIS: Tamias canipes (englanniksi)
Henri Verhavert

| Mitalit> Maa:   Belgia. Olympialaiset .Miesten voimistelu | Mitalit> Maa:   Belgia. Olympialaiset .Miesten voimistelu | Mitalit> Maa:   Belgia. Olympialaiset .Miesten voimistelu | Maa:   Belgia> .Miesten voimistelu |
| --- | --- | --- | --- |
|  Pronssia | Antwerpen 1920 | joukkuekilpailu, ruotsalaissysteemi |  |
Henri William Joseph Verhavert (8. syyskuuta 1874 Schaerbeek – 9. elokuuta 1955 Woluwe-Saint-Lambert) oli belgialainen voimistelija. Hän kilpaili vuoden 1920 kesäolympialaisissa Antwerpenissä ja kuului siellä ruotsalaisessa systeemissä pronssia saaneeseen joukkueeseen.
Hans-Georg Koitz

Hans-Georg Koitz
Hans-Georg Koitz (s. 4. huhtikuuta 1935 Striegau) on saksalainen roomalaiskatolinen piispa. Hänet vihki papiksi Hildesheimin hiippakuntaan Heinrich Maria Janssen 30. kesäkuuta 1962. Hänet nimitettiin Hildesheimin vihkipiispaksi ja Cantanuksen titulaaripiispaksi 24. elokuuta 1992. Piispaksi vihkiminen seurasi 25. lokakuuta. Pääkonsekraattorina toimi Josef Homeyer, jota avustivat Heinrich Pachowiak ja Heinrich Machens.
Koitz jäi eläkkeelle 4. joulukuuta 2010.
Haitin jääkiekkomaajoukkue

Haitin jääkiekkomaajoukkue edustaa Haitia kansainvälisissä jääkiekko-otteluissa. Haitin joukkue on Kansainvälisen jääkiekkoliiton IIHF:n ulkopuolinen epävirallinen maajoukkue. Joukkue on pelannut vain yhden näytösottelun. Kanadan Quebecissa 23. huhtikuuta 2017 pelatussa ottelussa Haitin joukkue hävisi Libanonin joukkuelle maalein 7–4. Haitin joukkueessa pelasi muiden muassa entinen NHL-pelaaja Georges Laraque. Joukkuetta valmensi kanadalainen Robert Haddock.
Hans-Erik Lindqvist

Hans-Erik Johan Lindqvist (s. 21. heinäkuuta 1954 Närpiö) on Närpiön kaupunginjohtaja.
Hans-Erik Lindqvist syntyi maanviljelijä Hugo Lindqvistin ja Saga Bölingin perheeseen. Lindqvist tuli ylioppilaaksi 1974, suoritti maamieskoulun 1976 ja metsätutkinnon Helsingin yliopistossa 1981. Hän oli Vaasan piirimetsälautakunnan palveluksessa 1981–1982, Närpiön metsänhoitoyhdistyksen 1982–1983 ja Vaasan maaseutupiirin 1983–1985. Helsingin yliopiston kurssivastaavana Närpiössä Lindqvist toimi 1985, hankintapäällikkönä Vaasassa 1986–1991, Pohjanmaan metsälautakunnan metsänhoitajana ja johtajana 1991–1996, Rannikon metsäkeskuksen johtajana Espoossa 1996–1997 ja Mittaportti-yhtiön esimiehenä Kaskisissa 1997–1998. Oltuaan Pohjanmaan metsänhoitoyhdistysten toiminnanjohtajana 1998–1999 ja Rannikon metsäkeskuksen viranomaispäällikkönä Vaasassa 2000–2006 hänestä tuli Närpiön kaupunginjohtaja vuonna 2007. Lindqvist on toiminut Närpiössä myös maanviljelijänä vuodesta 1987.